CELEX: 32016R1248
Language: sk
Date: 2016-07-28 00:00:00
Title: Vykonávacie nariadenie Komisie (EÚ) 2016/1248 z 28. júla 2016, ktorým sa mení príloha II k nariadeniu (EÚ) č. 206/2010, pokiaľ ide o položku týkajúcu sa Botswany v zozname tretích krajín, území alebo ich častí, z ktorých sa povoľuje vstup čerstvého mäsa do Európskej únie (Text s významom pre EHP)

29.7.2016   
            
            
               SK
            
            
               Úradný vestník Európskej únie
            
            
               L 204/112
            
         VYKONÁVACIE NARIADENIE KOMISIE (EÚ) 2016/1248
   z 28. júla 2016,
   ktorým sa mení príloha II k nariadeniu (EÚ) č. 206/2010, pokiaľ ide o položku týkajúcu sa Botswany v zozname tretích krajín, území alebo ich častí, z ktorých sa povoľuje vstup čerstvého mäsa do Európskej únie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek a článok 8 ods. 4,
   keďže:
   
               (1)
            
            
               Smernicou 2002/99/ES sa okrem iného stanovujú požiadavky týkajúce sa zdravia zvierat pri vstupe produktov živočíšneho pôvodu určených na ľudskú spotrebu do Únie. V súlade s týmito požiadavkami sa vstup takýchto produktov do Únie môže povoliť len z tretích krajín, ktoré sú uvedené v zozname vypracovanom Komisiou.
            
         
               (2)
            
            
               V nariadení Komisie (EÚ) č. 206/2010 (2) sa okrem iného stanovujú podmienky pre vstup zásielok čerstvého mäsa určitých kopytníkov do Únie. V časti 1 prílohy II k uvedenému nariadeniu sa stanovuje zoznam tretích krajín, území alebo ich častí, z ktorých môžu takéto zásielky vstupovať do Únie, a vzory veterinárnych osvedčení, ktoré majú sprevádzať takéto zásielky, pričom sa musia zohľadniť všetky osobitné podmienky alebo požadované dodatočné záruky.
            
         
               (3)
            
            
               Botswana je regionalizovaná na účely zaradenia do tohto zoznamu. Jej regionalizované územia sú uvedené v časti 1 prílohy II k nariadeniu (EÚ) č. 206/2010 ako časti uvedenej krajiny, z ktorej je povolený vstup zásielok čerstvého mäsa určitých kopytníkov do Únie. Tieto časti pozostávajú z viacerých zón kontroly veterinárnych chorôb alebo časti takýchto zón.
            
         
               (4)
            
            
               V marci 2013 vykonala Komisia v Botswane audit s cieľom vyhodnotiť uplatňovaný systém kontroly zdravia zvierat, najmä pokiaľ ide o kontrolu slintačky a krívačky (FMD) (3). Komisia zistila, že riziko zavlečenia vírusu FMD do časti zóny kontroly veterinárnych chorôb 6, z ktorej sa povoľuje vstup čerstvého mäsa určitých domácich a voľne žijúcich kopytníkov do Únie, nie je možné považovať za zanedbateľné. Vzhľadom na riziko zavlečenia vírusu FMD prostredníctvom dovozu čerstvého mäsa z druhov kopytníkov náchylných na uvedenú chorobu bolo povolenie na vývoz takéhoto čerstvého mäsa zo zóny kontroly veterinárnych chorôb 6 do Únie pozastavené vykonávacím nariadením Komisie (EÚ) č. 482/2013 (4).
            
         
               (5)
            
            
               V októbri 2015 vykonala Komisia audit s cieľom vyhodnotiť účinnosť dohľadu a regionalizačné opatrenia uložené v súvislosti so slintačkou a krívačkou (5). Komisia zistila, že zóna kontroly veterinárnych chorôb 6 bola zreorganizovaná a rozdelená do zón 6a a 6b, pričom bývalá zóna intenzívneho dohľadu pozdĺž štátnej hranice so Zimbabwe bola začlenená do zóny 6b. Obe tieto zóny uznala Svetová organizácia pre zdravie zvierat ako zónu bez výskytu slintačky a krívačky, kde sa vakcinácia nepraktizuje (6).
            
         
               (6)
            
            
               Komisia dospela k záveru, že nedostatky, ktoré viedli k pozastaveniu povolenia na dovoz zo zóny kontroly veterinárnych chorôb 6 príslušný orgán Botswany úplne vyriešil a že Botswana teraz poskytuje dostatočné záruky v súvislosti so slintačkou a krívačkou pre zóny kontroly veterinárnych chorôb 6a a 6b, ktoré sú v súlade s požiadavkami Únie na vstup čerstvého mäsa z domácich a voľne žijúcich druhov kopytníkov náchylných na slintačku a krívačku alebo sú s nimi rovnocenné.
            
         
               (7)
            
            
               Botswana požiadala, aby bol zo zón kontroly veterinárnych chorôb 6a a 6b povolený vstup vykosteného a vyzretého čerstvého mäsa určitých domácich a voľne žijúcich kopytníkov do Únie pod podmienkou splnenia dodatočných záruk požadovaných od uvedených zón.
            
         
               (8)
            
            
               Vzhľadom na uvedené skutočnosti je preto vhodné povoliť vstup čerstvého mäsa z určitých domácich a divých kopytníkov do Únie zo zón kontroly veterinárnych chorôb 6a a 6b v Botswane.
            
         
               (9)
            
            
               Časť 1 prílohy II k nariadeniu (EÚ) č. 206/2010 by sa preto mala zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Časť 1 prílohy II k nariadeniu (EÚ) č. 206/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 18, 23.1.2003, s. 11.
   
      (2)  Nariadenie Komisie (EÚ) č. 206/2010 z 12. marca 2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 73, 20.3.2010, s. 1).
   
      (3)  http://ec.europa.eu/food/fvo/audit_reports/details.cfm?rep_id=3103.
   
      (4)  Vykonávacie nariadenie Komisie (EÚ) č. 482/2013 z 24. mája 2013, ktorým sa mení nariadenie (EÚ) č. 206/2010, ktorým sa ustanovujú zoznamy tretích krajín, území alebo ich častí, z ktorých sa povoľuje vstup určitých zvierat a čerstvého mäsa do Európskej únie, a požiadavky na vydávanie veterinárnych osvedčení (Ú. v. EÚ L 139, 25.5.2013, s. 6).
   
      (5)  http://ec.europa.eu/food/fvo/audit_reports/details.cfm?rep_id=3559.
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/.
   
      PRÍLOHA
      V časti 1 prílohy II k nariadeniu (EÚ) č. 206/2010 sa položka pre Botswanu nahrádza takto:
      
         
                     „BW – Botswana
                  
                  
                     BW-0
                  
                  
                     Celá krajina
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW-1
                  
                  
                     Zóny kontroly veterinárnych chorôb 3c, 4b, 5, 8, 9 a 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     11. mája 2011
                  
                  
                     26. júna 2012
                  
               
                     BW-2
                  
                  
                     Zóny kontroly veterinárnych chorôb 10, 11, 13 a 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     7. marca 2002
                  
               
                     BW-3
                  
                  
                     Zóna kontroly veterinárnych chorôb 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     20. októbra 2008
                  
                  
                     20. januára 2009
                  
               
                     BW-4
                  
                  
                     Zóna kontroly veterinárnych chorôb 4a okrem ochrannej zóny intenzívneho dohľadu v šírke 10 km pozdĺž hranice so zónou, v ktorej sa vykonáva očkovanie proti slintačke a krívačke, a s oblasťami ochrany voľne žijúcej zveri
                  
                  
                     BOV
                  
                  
                     F
                  
                  
                     1
                  
                  
                     28. mája 2013
                  
                  
                     18. februára 2011
                  
               
                     BW-5
                  
                  
                     Zóny kontroly veterinárnych chorôb 6a a 6b
                  
                  
                     BOV,OVI, RUF, RUW
                  
                  
                     F
                  
                  
                     1
                  
                  
                     28. mája 2013
                  
                  
                     18. augusta 2016“